5 Boekminute met Christiaan Bakkes | SARIE
Bowendien, daar waar hy nou is, ry hy en sy hond, Tier, saam agter leeus aan om hulle te vang, sodat hulle na 'n ander gebied geskuif kan word. Verder loop die woelige en kordate hondjie oral saam waar Stoffel gaan en het al vir baie drama gesorg. Maar die verhale is nie net oor Stoffel se Afrika-avonture nie, hy vertel ook van dinge wat hy sien en hoor wanneer hy in Suid-Afrika kom kuier. Sy perspektief is verfrissend anders, want hy kyk anders na sake, soms effe lakonies, maar op so 'n wyse dat dit jou oor stedelinge en hul lewens laat wonder. Al wat ek kan sê oor Stoffel se lewe is, "it's a charmed life", maar weliswaar een met sy eie uitdagings. Die voorreg wat hy het om sy passie uit te leef, is fantasties en dis nog 'n groter voorreg dat hy daardie lewe met lesers kan deel Ek het per e-pos met Bakkes gesels oor die veld, skryf en sommer net sy plesiere in die veld.
Ek en Emsie bly in 'n tent-huis in die Etendeka-lawavelde van Noordwes-Damaraland. Dit is 'n gerieflike tent met 'n houtvloer en 'n warm stort. Dit word omring deur mopaniebome wat beskutting bring teen die ooswind.
Die storie oor "My pa se nuwe bakkie" – is die bakkie steeds in die land van die lewendes? Waarom is jy so geheg daaraan?
Tier help al heel week om swartrenosters te vang. Hy het gisteraand 'n hiëna uit die wildvangkamp gejaag. Dit gaan goed met hom – hy leer nie.
As ek 'n Hartmann-bergsebra sien, weet ek ek is tuis. En dit is altyd goed om op 'n swartrenoster of woestynolifant se spoor te loop.